APRECIERI CRITICE, DESPRE 
OPERA LUI ADRIAN BOTEZ (...in 
ultima vreme...) 


“Am primit cu recunoştinţă minunata Triada: Spirit şi 
Logos, în poesia eminesciană, Loja iohanică 
românească şi Cei Trei Magi ai prozei româneşti, ale 
Hermeneutului! (Adrian BOTEZ). La această Triadă 
Spirituală, e nevoie de un sapient Ochi. Şi spun 
Nespusului: -Voi afla statornica mutenie, prin care să o 
primesc?... 


P.S. Abia prin ACESTE Cărţi, cultura românească 
împărtăşeşte metafizica. Avea teza/potamosul dacic, 
antiteza/arhanghelul eminescian, iar acum 
sinteza/hermeneutică luminătoare, a Domniei Tale. Se 
poate, aşadar, afirma că am ieşit din Peşteră, la 
ÎnTreitul Stálp al Cerului. A început, cu acest neam 
cititor de Sine şi gânditor de Ne-gând, RE- 
KOGAIONIZAREA. 


Fericit de cuminecătură, 


Petru SOLONARU”/februarie 2015 

“(...) Adrian Botez este un curajos. (...) Adrian 
Botez are o mare pasiune pentru cuvintele vechi, 
cuvinte-izvor. Se pun fata în fata lumea lui Dumnezeu 
şi limba română vie (...) Analiza lui Adrian Botez este 
profundă şi dă măreție literaturii române”. 


Aprecierile critice ale lui Constantin STANCU, la 
cartea “Dosoftei — Vestitorul lui Eminescu” (“Ca roua 
ce curge pe munte...), în revista “ARMONIA- Saltmin 
Media”/SUA. 

“(...)Mesianismul lui Adrian Botez, de teluric-celestă 
verticalitate, de cosmică demnitate, se relevă puternic, 
irepresibil, dintr-o indiscutabilă / incontestabilă 
vecinătate piroclastic-apocaliptică, profund cunoscută 
de al său Neam Valah (...) - Valahime chemată de un 
nou curcubeu, teluric-celest legământ (...), într-o mai 
dreaptă croire de lumi”. 


Ion PACHIA-TATOMIRESCU, despre vol. de 
poezii “La prohodul bradului”, 2013 — în ziarul 
“MIORIŢA CULTURAL”/SUA, în revista 
“SINGUR”/Románia etc. 


“Adrian Botez este, fara doar si poate, CEL 
MAI ORIGINAL POET pe care mi-a fost dat să-l 
cunosc, răsfoind/răscolind prin ceasloavele prăfuite, 
dar şi cele de ultimă oră ale liricii româneşti. 


El este fără pereche. Creaţia sa, atât de diferită 
de vulgul cotidian care aduce osanale nesfârşite 
dimensiunii trupeşti a omului, şi-a pus amprenta, 
marca ei prețioasă pe domeniul, atât de rávnit al 
literaturii şi locul său nu poate fi ocupat de 
preopinentii zilei, oricât s-ar da aceştia de ceasul 
morții. 


Adrian Botez nu se încadrează, nu se aliniază, 
nu se confundă. 


El este ALTFEL, cu totul altfel, şi nu rostesc 
aceste cuvinte din complezenta. În tot ce întreprinde, 
prin multiplele raze pe care le răspândeşte, în 
încercarea disperată de a-i lumina pe cei din preajmă, 
se poate vedea acest semn al unităţii care nu cunoaşte 
locul comun, cărările bătătorite, deşi inspiraţia lui este 
uneori livrescă. El realcătuie, rescrie, reiterează marile 
teme ale literaturii universale, cu aceeaşi dezinvoltură 
şi măiestrie, de parcă ar fi scrise acum. Vasta, colosala 
erudiție pe care a acumulat-o prin straduinte 
jertfelnice, supraomeneşti, ar putea speria, intimida, 
pentru că se ridică la cote de neatins. 


Spirit enciclopedic, oferă însă, cu reținere, 
fáráme din monadele minţii, atât de bine organizate, 
doar atât cât putem noi oamenii, îngurgita, îndeobşte. 


Dar, ce asupră de măsură conţine verbul său, 
esentializat, cristalizat, strălucind dincolo de retina! 


Dacă ar fi să ne raportăm la alte personalități 
enciclopedice, care şi-au înscris pana in cartea de aur 
a liricii noastre, Gellu Naum ori Emil Botta - ar fi 
palide umbre... 


Dar mai bine să lăsăm clasificările, pentru că, 
locul lui Adrian Botez pe podium este, de asemenea, 
singular. Pe treapta pe care stă opera sa, copleşitoare, 
vastă, nu mai încape nimeni, şi aceasta, nu pentru că 
autorul şi-a propus această performanţă, alungându-şi 
eventualii concurenți în competiția pentru câştigarea 
nemuririi, ci pentru că, privind în jur, nu prea are cu 
cine concura, grăbiţi, pripiti şi dezordonati, trufasi si 
indiferenți, îmbrâncindu-ne suveran, în Arca Bunei 
Speranțe, ca să apucăm un loc, aşa cum Suntem cu 
toții. De aceea, în competiția desăvârşirii la care 
trudeşte continuu, Adrian Botez aleargă singur. la 
trofeul, se întoarce învingător, îl arată mulțimii, care, 
în mod ciudat şi paradoxal, nu-i scandează numele, nu- 
l afişează cu litere uriaşe pe postere, pe ecrane gigant, 
ci preferă, aşa cum gloata nu L-a preferat pe 
Nazarineanul cu fruntea însângerată de spini, biciuit şi 
gol, pe un oarecare Baraba, cel care ştie să-şi câştige 
faima cu fel şi fel de tertipuri, ori pe prototipul lui 
Baraba, care speculează fiecare secundă, fiecare 
sentiment şi orice dram din gratia auditoriului, cu 
spirit gregar. (...)” 


CEZARINA ADAMESCU, Galati, redactor la 
revista AGERO-Stuttgart - art. În amurgul lumii 
cuvintelor - poeme pentru ziua mâniei: ADRIAN 
BOTEZ, Rog inorog, poeme, Editura Salonul 
Literar, Focşani, 1998 — în revista ARP O carte pe zi, 
martie 2009 . 

“Volumul domnului Adrian Botez, “Cavalerii 
Apocapliptici: Psalmodieri în vârful muntelui”, nu este 
unul de poezie obişnuită. Spiritul ludic, bine temperat 
(un fel de räsu’-plänsu’ mai “particular ”), pare să-şi fi 
ocupat un loc bine meritat, în creația acestui autor 
original, aparte, cu un parfum asa de particular, încât 
critica ar putea numai cu greu să-l circumscrie unui 
“curent”, unei “tendinţe”, sau “şcoli” literare anume”. 


Aprecieri critice ale lui Octavian 
CONSTANTINESCU, la vol. “Cavalerii Apocaliptici. 
Psalmodieri în vârful muntelui” (2014), în revista 
“ARMONIA- Saltmin Media”/SUA. 

